Ivar Saar	Teie: 21.04.2025 nr 2.1-2/712-1	
Politsei- ja Piirivalveamet	
ppa@politsei.ee	
Meie: 06.05.2025 nr 4-1/25/340 - 2	

	
		
Vastus märgukirjale		

Austatud Ivar Saar	

Vastame Teie märgukirjale seoses Falgi tee liikluskorraldusega.
Nõustume, et hetkel ei pruugi liiklusmärk 351 „Suurim kiirus“ olla piisavalt nähtav olukorras, kus tee äärde on pargitud turismibussid. Nähtavuse parandamiseks korraldab Tallinna Transpordiamet nimetatud liiklusmärgi ümberpaigutamise Toompea tänava ristmiku poole, et liiklusmärk oleks Falgi teele pööravatele juhtidele paremini nähtav.
Arvestades Falgi tee suurt kallakut teavitame, et künniseid ei rajata kallakute peale. Falgi teel liiguvad ka turismibussid ja künniste ehitamine kallakule võib liiklusohutuse tagamise asemel kujutada endast täiendavat ohtu.
Kuna künniste rajamine ei ole eeltoodud põhjustel võimalik, otsib Tallinna Transpordiamet alternatiivseid lahendusi kiiruste vähendamiseks ning juhtide tähelepanu suunamiseks kehtivale liikluskorraldusele. Selle raames kaalume kiirustabloo paigaldamist ning teekattemärgistuse 978 „Suurim kiirus“ teekattele kandmist, et tõsta liiklejate teadlikkust kehtivast piirkiirusest.

	
Lugupidamisega	

	
(allkirjastatud digitaalselt)	
Virko Noor	
liikluskorralduse osakonna juhataja
juhataja asetäitja ülesannetes

	

	
		
Janar Tõnsau
5623 0937 janar.tonsau@tallinnlv.ee